ટૂંક માં લોકસભા પહેલા દર વખતે જેમ થાય છે એ જ સ્થિતિ પર કોંગ્રેસ આવી ને ઉભી છે, બે બિલાડી ની લડાઈ માં વાંદરો ફાવી જાય એવી વાર્તા કોંગ્રેસ ના આ નેતાઓ એ નાનપણ માં વાંચી નહિ હોય એવું લાગે છે.અને વાંચી હશે તો એમને એવું થતું હશે કે આ બધું જ હવે આઉટડેટેડ છે,આપણે કરીએ એ ખરું, કોંગ્રેસ ની આ સ્થિતિ અમિતચાવડા માટે પડકાર જનક છે,રાહુલ ની ટીમે એમને ભરતસિંહ ના કહેવાથી કે પછી યુવાન હોવાના કારણે પ્રદેશ પ્રમુખ બનાવ્યા હોય, જે કારણ હોય તે,એમની પ્રાથિમક જવાબદારી બને છે કે પક્ષ માં ચાલી રહેલી વાંદરા લડાઈ ને સૌથી પહેલા ડામે, અને કોંગ્રેસ માં જે સુધારા લાવવા ના છે એ તાત્કાલિક ના ધોરણે અમલી બનાવે નહિ તો એ દિવસો દૂર નથી જયારે અમિત ચાવડા ના માથે નિષ્ફ્ળતા નું લેબલ લાગી જશે અને કોંગ્રેસ એવા ખાડા માં જતી રહેશે જ્યાંથી બહાર કાઢવી આવનાર કોઈ પણ પક્ષ પ્રમુખ માટે પડકાર ભરી કામગીરી બની રહેશે.કોંગ્રેસ ની પ્રાથમિક જરૂરિયાત પદ અને ટિકિટ માટે કોંગ્રેસ ની આબરૂ લીલામ કરતા નેતાઓ પર કાબુ મેળવવા ની છે,નહિ તો જે પક્ષ માં પદ અને ટિકિટ માટે આટલી લડાઈ છે એ જો સત્તા માં આવશે તો કેવી લડાઈ લડશે એવો પ્રશ્ન ગુજરાત ની પ્રજા ના મન માં વહેતો થશે, અને આ પ્રશ્ન જો વહેતો થયો તો એના વ્હેણ માં કોંગ્રેસ વહી જશે..!